”11b.

32017 R 0625: Euroopan parlamentin ja neuvoston asetus (EU) 2017/625, annettu 15 päivänä maaliskuuta 2017, virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta (virallista valvontaa koskeva asetus) (EUVL L 95, 7.4.2017, s. 1), sellaisena kuin se on oikaistuna EUVL:ssä L 137, 24.5.2017, s. 40 Tätä sopimusta sovellettaessa asetuksen säännöksiä koskevat seuraavat mukautukset: a) Asetuksen säännöksiä ei sovelleta kasvinterveyden alalla EFTA-valtioissa. b) 27 artiklan 3 kohtaa sovellettaessa sitä koskevat seuraavat mukautukset: i. EFTA-valtiot toteuttavat samanaikaisesti EU:n jäsenvaltioiden kanssa toimenpiteitä, jotka vastaavat jäsenvaltioiden tämän säännöksen nojalla annettujen asiaankuuluvien täytäntöönpanosäädösten perusteella toteuttamia toimenpiteitä. ii. Jos täytäntöönpanosäädöksen soveltamisessa ilmenee vaikeuksia, asianomainen EFTA-valtio ilmoittaa asiasta viipymättä ETA:n sekakomitealle. iii. Tämän säännöksen soveltaminen ei rajoita EFTA-valtion mahdollisuutta toteuttaa yksipuolisia suojatoimenpiteitä, kunnes i alakohdassa tarkoitetut säädökset hyväksytään. iv. ETA:n sekakomitea voi ottaa täytäntöönpanosäädökset huomioon. c) Lisätään 44 artiklan 5 kohdassa ilmaisun ”kyseisen asetuksen 5 artiklan 17 alakohdassa” jälkeen ilmaisu ”tai Islannin ja Norjan tullimenettelyjen mukaisesti” ja 76 artiklan 1 kohdassa ilmaisun ”ja mainitun asetuksen 158–202 artiklan” jälkeen ilmaisu ”tai Islannin ja Norjan tullimenettelyjen”. d) Lisätään 64 artiklan 1 kohtaan ilmaisun ”asetuksen (EU) N:o 952/2013 135 artiklan 1 ja 2 kohdan” jälkeen ilmaisu ”tai Islannin ja Norjan tullimenettelyjen”. e) Sen estämättä, mitä tämän sopimuksen pöytäkirjassa 1 määrätään, lisätään 108 artiklan 1 ja 2 kohdassa ilmaisun ”komissio” jälkeen ilmaisu ”tai EFTA-valtioiden osalta EFTAn valvontaviranomainen”, ilmaisun ”komission” jälkeen ilmaisu ”tai EFTA-valtioiden osalta EFTAn valvontaviranomaisen” ja ilmaisun ”komissiolle” jälkeen ilmaisu ”tai EFTA-valtioiden osalta EFTAn valvontaviranomaiselle”. f) 124 artiklaa ei sovelleta EFTA-valtioihin. g) Sen estämättä, mitä tämän sopimuksen pöytäkirjassa 1 määrätään, lisätään 141 artiklan 1 kohdassa ilmaisun ”komissiolla” jälkeen ilmaisu ”tai EFTA-valtioiden osalta EFTAn valvontaviranomaisella”. h) Lisätään liitteeseen I seuraava: ”29. Islannin alue. 30. Norjan kuningaskunnan alue Svalbardia lukuun ottamatta.” Tätä säädöstä sovelletaan Islantiin johdanto-osan 2 kappaleessa tarkoitetuilla aloilla.”